钦定古今图书集成/明伦汇编/氏族典/第286卷 > 黄景
## 钦定古今图书集成/明伦汇编/氏族典/第286卷 > 黄景

按《江西通志》：“景字文昭，上高人，成化进士，历礼部主
事郎中，奏对称旨，升通政，寻迁礼部左侍郎。弘治初，
以时议不合，致仕。正德间，又坐事调戍墩煌，寻宥归，
卒。景尝奉诏保定、河间赈荒，计虑周悉，活人甚众。又
尝劝宪宗以养心之学，及建议裁抑西僧之为民害
者。持论侃侃，绰有足观云。”